1. ***Opis zadatka:***

Osmislite jedan izum koji smatrate kako bi se mogao koristiti u budućnosti. Napravite plakat na kojem ćete prikazati/predstaviti taj izum svojim kolegama. Ne zaboravite naglasiti opis izuma, njegovu namjenu, moguću primjenu kao i upute za rukovanje. Uz sam plakat potrebno je izraditi i prezentirati maketu ili prototip izuma (ne mora biti funkcionalan). Vaše izlaganje treba trajati od tri do pet minuta i u tom ćete vremenu pokušati predstaviti svoj izum.

1. ***Rubrika:***

|  |  |  |  |
| --- | --- | --- | --- |
| ***Praćene kategorije*** | ***2*** | ***1*** | ***0*** |
| ***Elementi*** | Navedeni su svi traženi podatci  (opis izuma, njegova namjena, primjena u svakodnevnom životu, upute za rukovanje) | Nije naveden jedan traženi podatak | Nije navedeno više traženih podataka |
| ***Odabir fotografija i vizualnih materijala*** | Fotografije i vizualni materijali su povezani s temom | Dio fotografija i vizualnih materijala ne prate temu i sadržaj plakata | Fotografije i vizualni materijali su nepovezani s temom ili sadržajem i odvlače pozornost s njih |
| ***Originalnost izraza*** | Učenik svojim riječima objašnjava pojmove | Učenik djelomično preuzeo pojašnjenja od izvora | Učenik u potpunosti preuzeo pojašnjenja od izvora |
| ***Praktični rad (maketa ili “prototip”)*** | Rad vizualno prikazuje izum i njegovu funkcionalnost | Rad djelomično vizualno prikazuje izum i njegovu funkcionalnost | Rad nije urađen ili ne prikazuje izum I njegovu funkcionalnost |
| ***Preglednost i urednost*** | Raspored elemenata je pomno razrađen kako bi se naglasio sadržaj | Tekst je slabije pregledan i/ili čitljiv zbog rasporeda elemenata ili je djelomično neuredan | Plakat nije pregledan zbog lošeg ili manjkavog rasporeda elemenata ili neuredno izrađen |
| ***Jezik*** | Poštuje pravopisna pravila i nema grešaka | Postoji jedna ili dvije gramatičke ili pravopisne greške | Postoji više gramatičkih ili pravopisnih grešaka |
| ***Izlaganje*** | Učenik se pripremio i jasno predstavio svoj rad | Učenik se djelomično pripremio, dijelovi izlaganja rada su nejasni | Učenik nepripremljen, rad nejasno i nepotpuno predstavljen |

1. ***Kriterij vrednovanja*** po kojem se vidi potreban broj bodova za pojedinu ocjenu:

13-14 bodova: odličan, 11-12 bodova: vrlo dobar, 9-10 bodova: dobar, 7-8 bodova: dovoljan

manje od 7 bodova: nedovoljan